वाराणसी -वाराणसी के एक मॉल में अंधाधुंध फायरिंग होने का समाचार है.छावनी क्षेत्र स्थित जेएचवी मॉल के अंदर तीन की संख्‍या में आए युवकों में से एक के द्वारा अंधाधुंध गोली चलाने से दो लोगों की मौत हो गई जबकि दो अन्‍य गंभीर रूप से घायल हो गए। वारदात को अंजाम देने के बाद आरोपी मौके से फरार हो गया। घटना की जानकारी होते ही गंभीर रूप से घायलों को तुरंत ही अस्‍पताल भेजा गया। जहां दो ने दम तोड़ दिया और दो अन्‍य गंभीर रूप से घायल लोगों का इलाज चल रहा है।वारदात में गोलू सिंह के कमर में गोली लगी है और विशाल सिंह के पैर पर गोली लगी हुई है। मौके पर पहुंचकर पुलिस अधिकारियों ने सीसीटीवी फुटेज से पूरे वारदात की जानकारी ली और आरोपी को पकड़ने के लिए आवश्‍यक दिशा निर्देश दिए। स्‍थानीय दुकानदारों के मुताबिक एक युवक ने मॉल में विवाद के दौरान लोगों पर गोलियां चला दीं और फरार हो गया। वारदात के बाद पहुंची पुलिस ने घायलों के इलाज को इलाज के लिए भेजने के साथ ही जांच पड़ताल शुरू कर दी है।